b"\n_START_ARTICLE_\nIrish Independent\n_START_PARAGRAPH_\nIrish Independent er Irlands mestselgende dagsavis. Den blir publisert b\xc3\xa5de i storformat og tabloid. Avisen ble grunnlagt i 1905 som etterf\xc3\xb8lger til Daily Irish Independent, som i 1890-\xc3\xa5rene hadde st\xc3\xb8ttet Charles Stewart Parnell. Grunnleggeren, William Martin Murphy, var en kontroversiell forretningsmann og Parnell-motstander._NEWLINE_I 1916 beskrev avisen p\xc3\xa5skeoppr\xc3\xb8ret som \xc2\xabsinnssykt og kriminelt\xc2\xbb, og oppfordret til henrettelse av lederne. Slike angrep p\xc3\xa5 republikanerne f\xc3\xb8rte til at en gruppe p\xc3\xa5 tyve IRA-medlemmer i desember 1919, under uavhengighetskrigen, \xc3\xb8dela avisens trykkeri. Den utl\xc3\xb8sende \xc3\xa5rsaken til denne aksjonen var dekningen av angrepet p\xc3\xa5 Irlands stattholder i 1919, og avisens kritikk av IRA._NEWLINE_I 1924 ble den tradisjonelle, nasjonalistiske avisen Freeman's Journal, opptatt i Irish Independent."